Dosrius Ràdio - El Portal d'informació de Dosrius: L’Ajuntament de Dosrius informa de les retribucions dels càrrecs electes (alcalde i regidors)\nAssenyala la icona de la dreta "STREAMING LIVE" per escoltar la música que hem preparat avui\nL’Ajuntament de Dosrius informa de les retribucions dels càrrecs electes (alcalde i regidors)\nLes retribucions dels regidors i alcaldes no estan regulades per llei i per tant és potestat de cada ajuntament assignar els sous, indemnitzacions i dietes dels seus càrrecs electes. Aquest govern, en un exercici de transparència, vol donar a conèixer a la ciutadania quines són les assignacions salarials que reben els regidors electes del municipi.\nQuin és l’òrgan que decideix?\nL’òrgan que decideix les assignacions salarials dels regidors del plenari, és l’anomenat ple del cartipàs, on també es fa el nomenament dels diversos càrrecs, com per exemple els Tinents d’Alcalde. Aquest plenari se celebra a l’inici de cada legislatura, i en el present va tenir lloc el 25 de juny de 2015 (consulteu l’acta en aquest enllaç).\nPel que fa a aquesta legislatura (2015-2019), les retribucions dels regidors de govern en conjunt s’ha rebaixat en un 14%. El darrer mandat (2011-2015) destinava una despesa anual de 228.944,52€ a salaris dels membres del govern, la qual cosa significa un important estalvi de 31.876€ respecte els actuals regidors de govern (un total de 197.068€).\nQuins tipus de retribucions hi ha i com es distribueixen?\nTal i com indica la gràfica, hi ha dos tipus de retribucions: les salarials (a través de la seguretat social), i les indemnitzacions mensuals per assistència, que són les que comprenen una sèrie de dietes: En el cas de Dosrius, hi ha una assignació de 110€ per assistència a un Ple, 50€ per assistència a la Comissió Informativa General i a la Comissió Especial de Comptes, i 700€ per assistència a la Junta de Govern Local, com a membre de ple dret.\nPel que fa als Grups Municipals, en el cas de Dosrius hi ha una indemnització mensual per cada grup municipal, en aquest cas de 50€, a la qual s’hi ha de sumar 16€ per cada regidor electe.\n"Avui parlem amb..." Alba Ribas i Alba Pascual de la comissió de festes de Dosrius\nParlem de com estan els preparatius de la Festa Major, dels actes que la composen i del tobogan aquàtic que tindrem aquest dissabte perquè...\nCriança Jove. Entrevista a Martín Puig\nMartín es un músic de vint anys del barri de Gràcia de Barcelona que, després de passar per diferents projectes, ara inicia el seu propi, ...\nOn dormir a Dosrius i Canyamars\nMas Silvestre http://www.xanascat.cat/showhostel.tjc?id=237&index=3 Casa Rural La Masia de Can Pau de la Rosa https://www.esc...


Carmen Calvo es nega a parlar del dret a la independència perquè «no existeix» - Empordà\nCarmen Calvo es nega a parlar del dret a la independència perquè «no existeix»\nLa vicepresidenta en funcions afirma que «no es poden trencar les regles del joc unilateralment»\nefe/ddg 27.10.2019 | 06:30\nLa vicepresidenta, Carmen Calvo, ahir en un acte d'homenatge. efe\nLa vicepresidenta, Carmen Calvo, ahir en un acte d'homenatge.\nLa vicepresidenta en funcions del Govern espanyol, Carmen Calvo, es va negar ahir a parlar amb el president de la Generalitat de Catalunya, Quim Torra, del dret a l'autodeterminació perquè segons la seva opinió «no existeix» en cap democràcia.\nCarmen Calvo, abans d'assistir a Barcelona a un acte homenatge de la socialista Dolors Renau, va assegurar que el Govern espanyol no pot parlar amb Torra si la seva «obstinació» és trencar la unitat territorial d'Espanya i separar Catalunya.\n«En cap democràcia hi ha la possibilitat de trencar les regles del joc unilateralment», va manifestar la vicepresidenta en declaracions als mitjans de comunicació. Calvo va recordar que la Constitució espanyola va ser recolzada per un «sí massiu» i una «participació altíssima» a Catalunya i també va opinar que «primer cal ser demòcrates i després es poden tenir idees polítiques». «És clar que decidir i votar és democràtic, però abans és més democràtic votar amb les lleis a la mà» el dia que toca i amb totes les garanties, va asseverar. El Govern espanyol, que va donar «mostres més que suficients d'una lleial cooperació» amb la Generalitat, no parlarà «del que no es pot parlar» en una democràcia amb Torra. No obstant, sí que poden dialogar «de tota la resta», com el corredor Mediterrani, la qualitat dels serveis públics, els funcionaris o la «professionalitat» dels Mossos, va dir la vicepresidenta en funcions.\n«No es pot parlar del que no és democràtic», va insistir Calvo, que va criticar que Torra se n'hagi anat a les capçaleres de les manifestacions. Així mateix, va lamentar que una minoria de violents han pertorbat la tranquil·litat de Catalunya, si bé va admetre que entén i accepta que «hi hagi gent» que «no vol acceptar» la sentència del procés. La portaveu de JxCat al Congrés, Laura Borràs, va acusar el Govern de «fer-se el desentès» sobre Catalunya i li va reclamar que faci política. Ho va dir durant la manifestació al carrer Marina de Barcelona.


Miquel Abras :: Dijous a l'Hotel, cicle de concerts a Matadepera\nMiquel Abras publica 'Equilibris Impossibles', un disc ple d'energia i noves melodies. Durant els mesos de desembre de 2011 i gener de 2012, el músic Miquel Abras ha gravat als estudis itinerants Paracetamol el seu quart disc d'estudi.\n'Equilibiris Impossibles' suposa una ruptura estilística, l'amor queda enrere i les històries quotidianes guanyen un pes important en aquest treball que també es caracteritza per la recerca d'un nou so, de la mà de Jaume Pla (Mazoni) com a productor.\nMiquel Abras és un dels artistes amb més repercussió dins de l'escena musical catalana actual. Ha actuat en diferents escenaris del nostre país i ha guanyat els premis més prestigiosos. Amb el disc Temps de Zel, ha guanyat el Premi Enderrock 2011 per votació popular a la millor cançó d'autor per 'L'Últim adéu'. Durant l'any 2009 va aconseguir el premi Disc Català de l'any de Ràdio 4 i millor artista, millor disc, i millor lletra de cançó pop-rock de la revista Enderrock per el disc 'M'agrada sentir el que tu sents'. L'any 2006 edita 'Entre mil vidres trencats' gràcies a guanyar al 2005 el concurs Sona9.


InicioEconomiaEls constructors del Maresme demanen el suport de l’administració per afrontar la crisi del coronavirus\nEls constructors del Maresme demanen el suport de l'administració per superar la crisi del coronavirus. Foto: Gremi Constructors\nEl Gremi de Constructors i Promotors d’Obres de Mataró i Comarca ha fet públic un comunicat en el que demana a les administracions “la implementació de mecanismes per pal·liar els efectes econòmics de la crisi de la covid-19”.\nDes del Gremi que agrupa als constructors del Maresme expliquen que tot just ara moltes petites i mitjanes empreses començaven a donar indicis de millora després dels efectes de la crisi del 2008. Diuen que ara, amb l’aturada imposada per la crisi del coronavirus els cal aquest suport “més que mai” per tal que la recuperació sigui ràpida.\n“Ens sentiríem recolzats si les administracions reduïssin els tributs tenint en compte que les empreses no han pogut realitzar la seva feina o han vist com minvava precipitadament la seva activitat”, explica el president del Gremi, Juan Jordán. Asseguren també que les mesures de suport de molts Ajuntaments del Maresme no són suficients i reclamen que la gestió dels tràmits burocràtics siguin “senzills i àgils”.\nDes del Gremi també assenyalen que moltes empreses del sector no han pogut reprendre l’activitat després del relaxament de les mesures de confinament el passat 14 d’abril per la manca d’equips de protecció. En altres casos s’han suspès les obres en immobles habitats pel risc de contagi i també a petició dels mateixos clients.\nContinua a la baixa la xifra d’ingressos per coronavirus a l’Hospital de Mataró\nQuè es pot fer i què no durant les restriccions pel coronavirus?\nEl Govern de la Generalitat de Catalunya ha decretat una sèrie de restriccions per a diverses activitats per intentar frenar la propagació del coronavirus i que afecten a la vida personal i professional de tothom. Aquestes mesures entren en vigor …


Referèndum, majories i cohesió nacional | elCugatenc\nPere Aragonès, el candidat d’ERC, ha manifestat que «Tenim una força immensa per aconseguir el referèndum». Per la seva banda, Carles Puigdemont, el candidat virtual de JuntsxCat, ha expressat: «És la victòria més gran de l’independentisme des de la recuperació de la democràcia» (deixo al marge la manifestació de què «tenim més escons independentistes que mai», perquè amaga impúdicament que, gràcies a una llei electoral que CiU i ERC mai no han volgut canviar perquè les afavoria, el vot no independentista ha necessitat 2.300 vots més per a cada escó). I, finalment, la CUP ha dit: «És el tercer procés electoral que guanya l’autodeterminació», per la qual cosa proposen un referèndum com a molt tard l’any 2025, és dir, el darrer any d’aquest mandat.\nAnem a veure si tot plegat es correspon amb les dades. És discutible que l’independentisme tingui una força immensa i que, a més, hagi aconseguit la seva victòria més gran. Si ho reduïm tot a escons, potser sí, però quan hom parla d’independitzar-se i de fer-ho mitjançant un referèndum d’autodeterminació, potser cal fer alguns números més. Certament, l’independentisme, si sumem aquells que han dit que no volen tirar per la via del mig, ha assolit superar el llindar del 50%, ha obtingut exactament un 50,8%. Però pel camí, és a dir des de 2017, ha perdut 658.000 vots, que no són pocs. Símptoma que, a part de l’impacte de la COVID-19, comença a haver un cert cansament entre els seus votants. No es pot amagar que el vot no independentista també ha baixat i encara més, 818.000 vots. Símptoma inequívoc que el cansament és de país, afecta tothom.\nPerò per a mi hi ha una dada més important. De quin percentatge de persones que tenen dret a votar estem parlant? L’independentisme ha assolit el 27,2% del cens electoral. No ho dic per deslegitimar els resultats, però hom, quan parla de l’assoliment de grans fites, ha de valorar el suport de què disposa. No sembla, francament, que amb aquest suport hom es pugui plantejar la independència ni un referèndum d’autodeterminació, més enllà dels impediments jurídics i institucionals. I aquí és on cal introduir una reflexió basada en dades de llarg abast. Vegem-ho.\nLes dades parteixen de les eleccions de 1984, no incloc les de 1980, en què encara es vivia l’embranzida de l’esquerra catalana de la Transició i el nacionalisme encara no s’havia fet amb la Generalitat. I, d’altra banda, deixo al marge els resultats dels partits extraparlamentaris o que han tingut una presència puntual. Dit això, el nacionalisme (CiU+ERC) i des de 2012 l’independentisme (CDC i variants, ERC i CUP), mai no han superat el 38% de l’electorat; el millor resultat va ser el 2017, quan la participació va assolir el 79,1%, va significar el 37,6%. Els resultats d’enguany han estat els més baixos, si descomptem 2006, l’any del segon Tripartit, i 2012, l’any de l’arrencada del Procés. La mitjana des de 1984 ha estat del 31%, no arriba ni a un terç dels electors. Aquestes xifres persistents i sense variacions importants, si exceptuem 2015 i 2017, quan la participació electoral superà el 70%, ens parlen d’un suport limitat i, sobretot, d’un topall difícil de superar. Cal dir, a més, que si exceptuem 1999, any en què Maragall va superar Pujol en vots, i 2006, any del segon Tripartit, sempre que la participació ha estat superior a la mitjana, un 58%, el nacionalisme/independentisme ha quedat per sota del no independentisme. I des de 2010 la diferència entre una opció i l’altra no ha assolit mai el 4%. Estem, doncs, davant d’un vot independentista no prou robust en termes de compromís de país i d’un empat històric entre independentisme i no independentisme. No està de més recordar que en circumstàncies més o menys equiparables a les de Catalunya, quan s’ha plantejat un referèndum d’aquestes característiques l’independentisme no ha estat capaç de superar el 50%, recordi’s els dos referèndums de Quebec (1980 i 1995) i el d’Escòcia (2014).\nAmb aquestes dades hom pot plantejar-se un referèndum d’autodeterminació? No ho sembla pas. Al marge que la victòria de l’independentisme és més que dubtosa, el que queda clar és que dividiria el país per la meitat. Té sentit proposar-se una fita com aquesta, quan és evident que el resultat, guanyés qui guanyés, deixaria absolutament frustrada la meitat de la ciutadania de Catalunya i, en cas de guanyar l’independentisme, no tindria el suport de quasi la meitat dels votants? No sembla que sigui un projecte nacional inclusiu i, en els temps que corren, no crec que sigui el que més ens convé. Soc conscient que hi ha qui des de l’independentisme està disposat a deixar al marge quasi mitja Catalunya, aquella que en gran part s’expressà el 2015 i, sobretot, el 2017, i que ara s’ha tornat a refugiar en l’abstenció. Seria políticament un error i èticament, reprovable. Un projecte inclusiu de país ha de tenir en compte aquesta part de la ciutadania, tan respectable com l’altra. Ha de proposar-se involucrar-la i no fer del seu desinterès una arma tàctica.\nArribats aquí, ja sé que se’m pot dir: independentment del resultat, tenim el dret de fer un referèndum d’autodeterminació, és l’exercici d’un dret el que exigim. Però en això tampoc no estem millor. Al marge que fer un referèndum d’autodeterminació exigiria una reforma de la Constitució Espanyola de 1978 i l’actual correlació de forces ho fa impossible, la doctrina internacional és clara en aquest respecte: aquest dret no està contemplat per a situacions com les de Catalunya, es refereix a situacions colonials i no crec que ningú amb dos dits de front argumenti que som una colònia d’Espanya (seria la primera colònia que històricament a tret profit de la seva metròpoli). D’altra banda, l’argument que això, la impossibilitat de fer el referèndum, es deu a la baixa qualitat de la democràcia espanyola, argument molt apreciat per l’independentisme, no s’aguanta. Cap constitució no contempla l’exercici del dret d’autodeterminació. És més, constitucions que ningú no titlla de poc democràtiques van molt més enllà. L’article 21 de la Constitució alemanya declara inconstitucionals els partits que posin en perill l’existència (llegeixi’s integritat) de la República Federal. La portuguesa en el seu article 288 (primer punt) diu que les reformes constitucionals hauran de respectar, entre altres coses, «La independència nacional i la unitat de l’Estat», cap de la mitja dotzena de reformes que s’han fet des de 1976 no ha tocat aquest punt. I podríem seguir. En canvi, recordi’s que la doctrina del Tribunal Constitucional espanyol avala la modificació de qualsevol aspecte de la Constitució; això sí, respectant els procediments constitucionals.\nEn conclusió. Suport escàs i absolutament insuficient, en termes de país, a la independència de Catalunya, mai no s’ha superat el 38% de l’electorat. Les dades, que són persistents, ens indiquen que un referèndum a curt o mitjà termini aportaria una divisió quasi simètrica del país; una alternativa molt poc inclusiva, doncs. A més, el marc jurídic, tant espanyol com internacional, i l’institucional, representen un impediment que qualsevol intent de superar-lo, amb molt poques possibilitats d’èxit, implicaria un desgast per a la societat catalana difícil de suportar, especialment en les actuals circumstàncies, en què hem de centrar-nos a reconstruir un país desballestat per la crisi econòmica i el covid-19.\nQue el lector o lectora no s’espanti, no penso fer una reflexió general sobre la cultura; si ens atenem a la definició que n’han fet els antropòlegs, el tema resulta inabastable per a un article d’aquestes característiqu


Noemí M. Agell, llaüt i tiorba\nDilluns 6 de juny a les 20h\nUn recorregut per diferents estils de música antiga i catalana tradicional\n- cançons de trobadors i trobairitz\n- cançons d'autors italians del barroc primerenc\n- cançons tradicionals occitanes i catalanes\nNascuda a Sacramento (Estats Units). Realitza els estudis de cant, piano, teoria i pedagogia musical al Conservatori Superior de Música Municipal de Barcelona. Obté tres títols de Professor Superior amb premis i mencions honorífiques. Des d'aleshores desenvolupa una intensa trajectòria com a solista dels gèneres òpera, oratori, lied i música antiga a escenaris del país (Auditori de Barcelona, Teatre Nacional de Catalunya, Palau de la Música, Òpera de Sabadell, Gran Teatre del Liceu, etc.) i a festivals internacionals arreu d'Europa. Només el darrer any ha cantat el paper principal de les òperes Les noces de Fígaro de Mozart, L'Elisir d'Amore de Donizetti, Cançó d'Amor i de Guerra i La Legió d'Honor de Martínez-Valls i nombrosos oratoris. Duu a terme una tasca de recuperació del patrimoni musical català, i ha enregistrat els CD's: Cançons populars catalanes i occitanes, Sardanes i cançons de Pau Sicart i Alió, Morera, Toldrà, de la Renaixença al Noucentisme. www.olgamiracle.com\nNoemí M. Agell, llaüt / tiorba\nNascuda a Barcelona, estudia al Conservatori Municipal de Música de Barcelona. Estudia flauta de bec amb el professor Romà Escalas i n'obté el títol de Professor. És llicenciada en Pedagogia, i més tard s'interessa pels instruments antics de corda polsada i decideix estudiar al Departament de Música Antiga del Conservatori de Tolosa de Llenguadoc (França), allí s'especialitza en la interpretació dels instruments: llaüt, viola de mà, guitarra barroca i tiorba. Combina la seva activitat concertística amb la pedagògica, impartint música a l'ensenyament secundari i llaüt al Conservatori Professional de Vila-seca (Tarragona). Ha col.laborat en la redacció de l'enciclopèdia musical catalana en els apartats referents als instruments de corda polsada. Ha tocat amb diferents grups de música antiga per tot el territori europeu.\nDes de 1999, Noemí M. Agell i Olga Miracle, sota el nom de grup i projecte Arie Musicali, treballen conjuntament la interpretació musical amb criteris històrics i la recerca musicològica del repertori que interpreten, de l'Edat Mitjana, el Renaixement i el Barroc.


Signat el Primer Conveni Col·lectiu de Ports\ni Dàrsenes Esportives de Catalunya\nCCOO va signar divendres passat el Primer Conveni Col·lectiu de Ports i Dàrsenes Esportives de Catalunya, en el qual per primera vegada es regularitzen les condicions de treball del sector. Fins ara, les relacions laborals dins l'àmbit de ports i dàrsenes esportives venien determinades per altres convenis que en cap cas recollien les especificitats pròpies d'aquests serveis nàutics.\nAmb la signatura d'aquest acord, Catalunya es converteix en la primera comunitat autònoma de tot l'Estat a registrar un conveni d'aquestes característiques, que donarà cobertura als treballadors de 47 ports i dàrsenes esportives. La vigència del document s'estendrà des d'ara i fins al 31 de desembre de l'any 2020.\nEntre d'altres millores, el conveni inclou una clàusula molt àmplia sobre subrogació, la possibilitat de jubilació parcial voluntària per aquells treballadors menors de 65 anys o mesures en matèria de protecció social en els casos de malaltia i accident de treball. A més a més, se'n preveu la creació d'un Observatori per a la igualtat d'oportunitats sectorials i es blinda la seva ultraactivitat, sent totalment vàlid fins a la signatura d'un nou acord.\nCCOO valora molt positivament el document signat i la bona predisposició i voluntat present en tots els components de la Comissió Negociadora.\nBarcelona, 24 d'octubre del 2016


Liderant des de Waterloo, l’expresident espera seguir fent camí fins que Europa doni la raó a l’independentisme, encara que sigui en el flanc judicial\nPuigdemont, ahir, en la seva conferència a Lovaina. J.M.\nLovainaCarles Puigdemont complirà avui un any d’exili convuls. Va començar com a “president legítim”, va fer una campanya electoral a distància però sense poder governar; en plena construcció del seu espai a l’exili, va ser detingut a Alemanya i va haver de passar uns mesos al país. I, un cop ha tornat a Waterloo, liderarà amb Toni Comín la Casa de la República -que serà presentada aquest vespre al Palau de la Generalitat-; impulsa la Crida, un nou espai al voltant de la seva figura, i presenta el cas català en diverses conferències -com la que ahir va omplir l’auditori de la Facultat de Dret de la Universitat Catòlica de Lovaina- per tornar a reclamar que Europa s’impliqui en la solució del conflicte català.\nFa un any Puigdemont jugava a despistar, fins i tot a alguns companys de Govern i partit: penjava una imatge del Pati dels Tarongers al mateix temps que estava arribant a Bèlgica. Trepitjava al cor d’Europa per evitar la presó i començar un contraatac en el flanc internacional davant la judicialització del Procés. Ho feia amb part del seu executiu, alguns membres del qual s’han quedat a Brusel·les, com Toni Comín, Meritxell Serret i Lluís Puig.\nDurant aquest any Puigdemont ha viscut un periple per Europa. Els primers dies a Bèlgica va haver de presentar-se davant la justícia, d’on va sortir amb mesures cautelars. Mentre vivia en un hotel, es va dedicar a fer campanya en unes eleccions en què, aprofitant que l’independentisme el considerava el president legítim -també ERC, rival a les urnes-, va quedar segon i en disposició de governar amb la promesa de tornar si era escollit president. La batalla amb ERC per la investidura a distància va durar fins al 30 de gener sense que Puigdemont se sortís amb la seva.\nEn ple debat sobre el seu successor, l’expresident veia com una gira per Europa per fer diverses conferències s’acabava bruscament a la presó alemanya de Neumünster. Al centre penitenciari s’hi va estar dotze dies, però fins al cap de cinc mesos, després d’aconseguir evitar l’extradició d’Alemanya, no va poder tornar a Bèlgica. La detenció va estancar els plans de Pugidemont, però també el va tornar a la primera pàgina mediàtica.\nAssentat definitivament a Waterloo i amb presència digital en actes i mitjans a Catalunya, Puigdemont torna a passar per diferents universitats amb la intenció d’internacionalitzar el Procés, com va fer ahir a Lovaina. Davant de més de 200 estudiants -i sempre sota la mirada de l’empresari Josep Maria Matamala, al seu costat des del primer dia, i de Comín- va defensar la legitimitat de l’1-O i es va centrar a reclamar la mediació europea, seguint el fil argumental del llibre que recentment ha publicat a Bèlgica i Catalunya, La crisi catalana: una oportunitat per a Europa. Puigdemont va argumentar que la UE ha d’aprofitar “el potencial de transformació” del Procés per exportar-lo a tot el món.\nEls estudiants li van preguntar en català, castellà, anglès i francès, amb un coneixement profund de la situació a Catalunya. Aquesta circumstància és precisament una de les victòries que veu l’entorn de Puigdemont a l’exili: guanyar-se la simpatia de la comunitat internacional, en mitjans o entre col·lectius polítics afins i d’estudiants. Liderant des de Waterloo, l’expresident espera seguir fent camí fins que Europa doni la raó a l’independentisme, encara que sigui en el flanc judicial.


CAIRE-EF: Recursos per treballar la comprensió oral i escrita\nRecursos per treballar la comprensió oral i escrita\nACCENTS -Lectura fàcil-\nRecull de contes de Lectura Fàcil adreçat a l'alumnat nouvingut de les aules d'acollida.\nExisteix una versió en braille al Centre de Recursos Joan amades de l'ONCE: http://www.xtec.cat/eap/crec/\nUna proposta didàctica de literatura oral per a cicle superior de primària i ESO.\nConte ve, mentida va és un conjunt de materials que conformen una proposta didàctica per treballar la literatura oral a partir del conte amb alumnat de cicle superior de primària i de secundària.\nL'edició d'aquest material s'emmarca en les actuacions adreçades al desenvolupament de la competència comunicativa en llengua oral.\n1. Dossier Conte ve, mentida va:\n2. Materials manipulatius:\nJoc de 16 cartes Les odisees d'una Zeta\nJoc de 37 fotografies Del gest al mot\n3. Recull de contes:\nRecull de rondalles, textos de les rondalles que s'han analitzat a la part teòrica del dossier.\nTranscripció de textos del CD Contes de tots colors dels quals es fan propostes d'activitats.\nContes adaptats. Versió LF (Lectura Fàcil) dels contes "L'oca d'or" i "L'indi errant que dugué la tardor".\nInformació extreta de l'Espai LIC\nMontse 28 de setembre de 2010, a les 10:19\nAnna, com sempre moltes gràcies per donar-nos a conéixer materials útils. No sabia que Accents tenia material per a l'alumnat i fa dos anys vaig elaborar una fitxa de comprensió lectora per a cada una de les lectures (encara em funcionen molt bé). De vegades ens cal algú que ens ajudi a trobar recursos, com vosaltres.\nMontse, Institut Carles Vallbona.


Postpart | Vall d'Hebron Barcelona Hospital\nEn l'àmbit físic, el postpart es caracteritza per un procés involutiu i de regressió de les zones i òrgans corporals que han tingut canvis, a excepció de la glàndula mamària, que en aquest moment cobra més importància per a l’alimentació del nadó. A més dels canvis fisiològics, es produeixen també canvis en la mare en l'àmbit psicològic, en l’estructura familiar i en el rol social.\nUn període en què apareixen tants canvis pot traduir-se en una adaptació complexa o difícil, per això és important que les cures proporcionades pels professionals sanitaris es duguin a terme des d’un abordatge biopsicosocial i holístic i és recomanable que siguin coordinats per una llevadora.\nTres etapes del postpart\nDes d’un punt de vista clínic, es poden diferenciar tres etapes.\nPrimera etapa: postpart immediat\nEl postpart immediat comprèn les primeres 24 hores, de les quals les dues primeres representen un període de vigilància estreta, pel risc més gran que hi ha d’hemorràgia postpart.\nA la sala de parts es duu a terme un control regular de les constants vitals, com ara la temperatura, la tensió arterial i la freqüència cardíaca. S'ha de valorar la sagnia vaginal i la mida de l’úter, que després del part ha d’anar recuperant la seva mida d’abans de l’embaràs de manera progressiva.\nCal verificar que no hi hagi cap ferida o laceració a la vagina que sagni activament i, en el cas que la dona hagi sol·licitat anestèsia, comprovar la recuperació de la mobilitat de les cames.\nS’ha d'iniciar el contacte immediat pell amb pell del nadó amb la mare, sota l’adequada supervisió dels professionals sanitaris, així com l’inici precoç de la lactància materna si la mare així ho desitja. També s'han de fer les cures pertinents al nounat sense alterar el binomi mare-fill, sempre que les circumstàncies ho permetin.\nDurant l’estada hospitalària, els controls i cures han d’anar encaminats a fomentar el vincle entre la mare i el nadó, juntament amb l’establiment de la lactància materna. Durant aquest procés, és important instruir la mare i la seva família en la identificació dels signes d’alarma per detectar les possibles complicacions de manera precoç.\nCal oferir-li a la mare informació veraç i senzilla perquè en el moment de l’alta disposi de l'autonomia màxima en la cura del seu nadó. Durant l’estada hospitalària, també s'ha de fomentar la participació activa de la parella en la criança.\nSegona etapa: postpart precoç\nL'anomenat postpart precoç, mediat o clínic abasta des de les 24 hores fins al desè dia del postpart i es considera el període involutiu més rellevant. En aquest període s’ha de fer atenció a les possibles complicacions següents: Infecció de l’endometri, de la ferida quirúrgica, de l’episiotomia, d’orina o de les mames; problemes circulatoris com varius, hemorroides i dificultats relacionades amb la lactància materna: dolor, esquerdes, inflamació i problemes d’agafament del nadó.\nL’estada a l’hospital es pot prolongar de dos a tres dies en funció del tipus de part i sempre que l’evolució de la mare i el nadó es trobi dins de la normalitat. Una vegada es produeix l’alta hospitalària, la llevadora del centre d’atenció primària és qui s’encarrega de la continuïtat de les cures tant de la dona com del seu nadó.\nTercera etapa: postpart tardà\nFinalment, la tercera fase, que correspon al postpart tardà, està compresa entre l’11è i el 42è dia després del part (6 setmanes). En aquest període, els canvis físics esdevinguts durant l’embaràs en la mare han desaparegut, la lactància materna sol estar instaurada i apareix la primera menstruació en mares que no alleten.\nAquest és el moment ideal per tractar la temàtica de l’anticoncepció, i hem de prestar especial atenció a l’estat emocional de la dona per detectar possibles alteracions anímiques per manca d’adaptació a la nova situació. També hem d’oferir informació sobre els grups de suport al postpart i els de lactància materna.\nData de creació: 18.01.2022, 11:36\nData de modificació: 17.05.2022, 10:08


Anna, filla d'Aleix I Comnè i de l'emperadriu Irene Ducas, va néixer l'1 de desembre del 1083 i era la més gran de nou germans: Maria Comnè, Joan Comnè (qui seria el futur emperador), Andrònic Comnè, Isaac Comnè, Eudòxia Comnè, Teodora Comnè, Manuel Comnè i Zoè Comnè.\nSent una nena fou promesa, per tal d'aconseguir una aliança, a Constantí Ducas, fill de l'emperador Miquel VII i Maria d'Alània, però aquest va morir als voltants del 1094, sent encara molt jove el que va provocar que s'arrangés un altre matrimoni amb Nicèfor Brienni, un noble grec. Tot i ser, inicialment, un matrimoni de conveniència es va convertir en un matrimoni molt estable i feliç, com va escriure Anna a l'alexíada, i junts van tenir quatre fills: Aleix, qui seria el comandant de la armada romana d'Orient, Joan, Irene i Maria.\nA banda de la seva cultura, Anna també va ser una gran educadora i gestora com va demostrar en organitzar i administrar un gran hospital i orfenat donat per el seu pare on tenia cura de prop de 10.000 nens i també ensenyava medicina als treballadors i donava classes de reforç als orfes. La gran intel·ligència d'Anna complementada amb la de Nicèfor va convertir la seva residència a Constantinoble en el centre de les arts i ciències de la ciutat. Anna Comnè és considerada la primera dona historiadora de qui es té coneixement prenent com a models els historiadors grecs Tucídides i Polibi i amb un estil caracteritzat per l'aticisme característic de la literatura romana d'Orient de l'època.\nEl 1118, el seu germà Joan II Comnè va succeir a Aleix I, però molts, incloses Anna i la seva mare Irene, esperaven que Nicèfor Brienni en seria el successor escollit. Anna va incitar Nicèfor a prendre el poder quan fos possible, arribant a planificar l'assassinat de Joan durant el funeral del seu pare. Brienni es va negar a fer-ho, la conspiració va fracassar, les seves propietats i títols van ser confiscats i Anna fou enviada a l'exili al convent de Kekharitomeni (κεχαριτωμένη), on més endavant s'afegiria la seva germana Eudòxia. Brienni en canvi va continuar com a conseller de Joan II fins la seva mort l'any 1137. Durant l'exili, Anna va compondre la seva obra L'alexíada (Ἀλεξίας, Alexias) sobre la vida del seu pare, en 15 volums i va morir al convent l'any 1153.\nObtingut de «https://ca.wikipedia.org/w/index.php?title=Anna_Comnè&oldid=22075921»\nDinastia dels Comnè\nLa pàgina va ser modificada per darrera vegada el 9 oct 2019 a les 16:38.


Eduquem en família – Una mica de tot i no gaire de res\n10 novembre 2018\tPere Cornellà Canals\ttecnologia educativa, videojocs\t0\nEn un Auditori de l’Ateneu ple de gom a gom, vam debatre en una taula rodona sobre l’ús i l’abús de les tecnologies. Evidentment, no vam poder trobar fórmules màgiques que resolguin determinades situacions problemàtiques que es poden produir amb l’ús de les tecnologies. Però vam poder obrir vies d’actuació per poder fer un ús responsable de les tecnologies i per poder-les utilitzar a l’aula de forma efectiva en benefici de l’aprenentatge de l’alumnat.\nVaig compartir taula amb Jordi Bernabeu-Farrús, psicòleg i educador social i Mònica Roca, periodista. Després de les presentacions inicials que podeu consultar aquí (Mònica, Jordi, Pere), es va encetar un interessant debat amb les persones assistents. on es va evidenciar que l’ús de les tecnologies és un tema que interessa tant a pares i mares com a educadors i educadores.\nFoto de Juanjo Gómez, membre del grup de coordinació de l’Eduquem en Família de Banyoles.\nPersonalment, vaig fer un munt d’aprenentatges. Espero que les persones assistents gaudissin de l’activitat i que també s’emportessin alguna idea per poder posar en pràctica a casa o als centres docents.\nEstic molt agraït a l’organització de l’esdeveniment per pensar en mi i pel tracte rebut en tot moment. Ja cal que seguiu de ben aprop a aquesta gent perquè fa les coses moooolt ben fetes 😉\nFem una prezintació coral\tTaula rodona de la Jornada sobre Joc i Aprenentatge


Rafa Nadal, eliminat de Wimbledon pel debutant Rosol\nNATALIA ARROYO BARCELONA. 29/06/2012 00:00\n260x366 Nadal va anar sempre a remolc contra Rosol, sobretot després de la pausa per falta de llum. / TOBY MELVILLE / REUTERS Nadal va anar sempre a remolc contra Rosol, sobretot després de la pausa per falta de llum. / TOBY MELVILLE / REUTERS\nA les 22 h de la nit va saltar la sorpresa a la pista central de l'All England Club de Londres: Rafa Nadal queia eliminat en la segona ronda de Wimbledon a mans de Lukas Rosol, un tenista txec de 27 anys que ocupa el lloc número 100 del rànquing ATP i que debutava a la gespa londinenca. Nadal va dir adéu al Grand Slam en cinc sets (6-7, 6-4, 6-4, 2-6 i 6-4) després de tres hores i 18 minuts de partit. Una interrupció de més de mitja hora per falta de llum entre el quart i cinquè set va tallar la inèrcia guanyadora que Nadal havia agafat per aixecar un partit que mai va controlar.\nI és que el manacorí no va jugar còmode en cap moment, superat per l'encert d'un Rosol que al final del partit va confessar, eufòric i emocionat, que havia fet el millor partit de la seva vida. "Em sap greu pel Rafa, però aquestes coses de vegades passen -va reconèixer-. És com un miracle, no m'ho esperava".\nNadal, que en les últimes cinc participacions a Wimbledon havia arribat fins a la final, ja va caure eliminat en la segona ronda l'any 2005, quan el luxemburguès Gilles Muller el va enviar a casa abans d'hora.\nAmb aquesta derrota, el número 2 del món perdrà 1.145 punts i la segona posició del rànquing ATP, que serà per a Roger Federer, que juga avui contra el francès Julien Benneteau.


Alemanya confirma que l'auge del populisme no és fenomen passatger.\nL'ascens de la ultradreta alemanya indica que l'auge del populisme xenòfob no és un fenomen passatger a Europa\n"La normalització del seu discurs polític fa que a vegades aquestes forces guanyin sense guanyar"\nBarcelona 25 de de setembre del 2017. Actualitzada 26 de de setembre del 2017 a les 18:07\nEl 15 de març passat, Europa va respirar alleujada. Els pronòstics més nefastos, que auguraven el triomf electoral a Holanda del Partit de la Llibertat (PVV), la formació xenòfoba que lidera Geert Wilders, no es van complir. La cancellera alemanya, Angela Merkel, va dir que era «un bon dia per a la democràcia» i el llavors president francès, François Holland, va afirmar que s’havia produït «una clara victòria contra l’extremisme». Els titulars de la majoria de la premsa europea no es van quedar enrere.\n¿Estava justificada tanta eufòria? Sí, si es compara amb les expectatives creades, que anunciaven que el PVV es convertiria en la primera força del Parlament. No, si es pren el resultat per si mateix. El PVV va obtenir el 13,1% dels vots –cinc dècimes més que el percentatge aconseguit diumenge per Alternativa per Alemanya– i va passar a ser el segon partit de la Cambra.\nEl que va passar a Holanda, la derrota de Marine Le Pen a la segona volta de les presidencials franceses al maig i el seu pobre (encara que ascendent) resultat en les legislatives de juny, així com les accidentades (es van haver de repetir) eleccions presidencials austríaques el 2016 (que van acabar amb la derrota del també ultra Norbert Hofer) van motivar que més d’un analista considerés que l’alarma que va generar l’auge de forces populistes i xenòfobes (la denominada «nova extrema dreta») en multitud de països europeus era infundada.\nPerò no ho era. «Els elements de fons que expliquen la pujada del populisme no s’han resolt i els símptomes són els mateixos», assenyala Pol Morillas, investigador principal per a Europa del CIDOB (Barcelona Centre d’Afers Internacionals). «És cert que podíem haver tingut una debacle, sobretot si hagués guanyat Le Pen, i que això no va passar, però això no vol dir que els milions de persones que la van votar hagin resolt els seus problemes».\nMorillas subratlla que és un error adscriure l’ascens d’Alternativa per Alemanya a una sola causa. «Els estudis de motivació del vot situaven la qüestió de la immigració i els refugiats en quart lloc, darrere de l’educació o els serveis socials. Els populistes acullen un descontentament bastant estès en la societat i expressen un sentiment de les elits contra el poble, agafen elements d’ideologies diverses i adapten la seva agenda al context que els interessa».\nLa ultradreta li amarga la victòria a Merkel\nL’ascens d’Alternativa per Alemanya (AfD) ha tornat a encendre la llum d’alarma a Europa i l’impacte que pot tenir a la UE no és menyspreable. «Marcarà molt l’agenda» a Alemanya, motor de la UE. «També serà important veure quin Govern es crea, perquè els liberals posaran un fre important a moltes de les reformes que demana Macron. La política europea estarà més encotillada i la reforma serà més difícil», subratlla Morillas.\nEl verdader triomf dels moviments xenòfobs és que, de vegades, el seu discurs impregna els partits tradicionals. «La normalització del seu discurs polític fa que a vegades aquestes forces populistes guanyin sense guanyar», conclou l’expert del CIDOB.\nPopulisme Racisme Alemanya Unió Europea Eleccions Alemanya Extrema dreta


Villa Galdana Contadora Panamà - Ofertes d'hotels amb els MILLORS DESCOMPTES EN LÍNIA\nPlaya Galeon, Isla Contadora, Panama, , Contadora, Panama, Contadora, Contadora, Panamà - Veure al mapa\nAl visitar Contadora, vosté es sentirà com a casa a Villa Galdana, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Villa Galdana, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes.\nL'ambient de Villa Galdana es reflexa en cada habitació. aire condicionat, balcó/terrassa, ventilador, aparell de televisió, TV satèl•lit/cable són només algunes de les comoditats a la vostra disposició. L'hotel ofereix meravelloses instal.lacions d'oci com piscina exterior, buceig, pesca, jardí, esports d'aigua (no motoritzats) que faran de la vostra estada una experiència inoblidable. Sigui quina sigui la seva raó per visitar Contadora, el Villa Galdana és el lloc perfecte per una estimulant i emocionant escapada.


Anna Gabriel a Gramenet pel segon aniversari del SEPC\nCartell de l'aniversari\nEl nucli de secundària del Sindicat d'Estudiants dels Països Catalans a Santa Coloma de Gramenet celebra dos anys de lluita estudiantil. El dissabte 11 de febrer el sindicat omplirà Ca la Sisqueta, un espai autogestionat per a la creació d'un espai associatiu i cooperatiu, amb un acte polític però també festiu.\nL'aniversari començarà a les vuit del vespre amb una xerrada d'Anna Gabriel, diputada de la CUP-CC, Mercè Terès, militant del SEPC UAB i Dídac Espí, militant del SEPC Gramenet. Després, el nucli del sindicat oferirà un sopar popular acompanyat de cervesa artesanal.\nTot seguit, començarà la festa amb les PD Kardashians, que portaran el seu propi estil RekeTraPopOi. L'actuació la clouran els PD's Radio Rebelde, que tancaran la festa amb el seu Punk con Reggaeton .\nLa CUP i el SEPC presenten al·legacions a la creació del consorci de l'Hospital Clínic de Barcelona\nEls Mossos desallotgen la Secretaria d'Universitats ocupada pel SEPC\nEl SEPC ocupa la seu de la secretaria d'Universitats per reclamar la rebaixa de les taxes


Nules és guardonat amb la seua primera bandera blava – Ajuntament de Nules\nHome Històric Nules és guardonat amb la seua primera bandera blava\nLa platja de les Marines lluirà aquest estiu aquest distintiu internacional\nLa Fundació d’Educació Ambiental (FEE), dins la seua Campanya Bandera Blava desenvolupada aquest any 2019, ha atorgat el distintiu internacional Bandera Blava a la platja de les Marines de Nules.\nEs tracta de la primera bandera blava de les platges de Nules, un guardó amb el qual es reconeix l’elevada qualitat de l’aigua així com l’excel·lència en els serveis que es presten als usuaris i la conservació del medi natural.\n“Nules està d’enhorabona ja que l’esforç i treball d’aquests anys s’ha vist recompensat amb l’atorgament d’aquesta bandera blava. De fet, ha sigut un treball en equip entre diferents departaments municipals ja que optar a aquest guardó comporta unes exigències de les condicions ambientals de la platja molt fortes”, comenta la regidora de Turisme, M. Jesús Gabaldón.\nDes de la Regidoria de Turisme s’assenyala que s’han fet passos importants perquè la platja de les Marines aconseguira aquest guardó, com ara la restricció de l’accés de vehicles o la regeneració d’aquesta platja amb dunes. També s’han incrementat les activitats mediambientals i els tallers d’educació mediambiental, “en l’últim any s’han mantingut diferents reunions amb Costes i amb ADEAC en FITUR per a avançar en els tràmits. Ara continuarem treballant perquè el nostre litoral siga un referent, s’ha fet un pas molt important que enriquirà les platges del nostre municipi”, apunta Gabaldón.


Alberto Belda: “Lamentem que Guanyar cree un problema i una alarma ciutadana sense cap base i sabent que anaven a tindre tota la informació” - PSOE\nPartido Socialista de Alcoi\nLa passada setmana es va comunicar a tots els grups polítics que durat la Mesa de Reactivació d’Alcoi que té lloc cada dimecres a la vesprada s’informaria del funcionament del sistema de gestió integral de control de temperatura corporal, control d’aforament, seguretat, lectura de matrícules, recompte de persones i ciclistes, especialment important en uns moments com els actuals, davant la situació d’emergència de salut publica a conseqüència de la Covid-19. La implantació de les càmeres ja estava prevista d’abans de la Covid-19, dins de l’estratègia Smart City, si bé ara es pot aprofitar per una qüestió tan important com evitar la propagació del virus.\nAquest sistema amb 160 càmeres distribuïdes per la ciutat no identifica, i per tant no registra dades de caràcter personal, aprofita per a controlar les aglomeracions i l’aforament en espais públics. És a dir, per exemple si un lloc té un aforament per 60 persones, en el moment s’arribe a aquesta xifra, donarà un avís, però no identificarà quines persones són, només el nombre de persones que hi ha en cada lloc, i permet un control per evitar les massificacions que poden provocar la propagació de la Covid-19.\nEl regidor de Modernització de l’Administració, Alberto Belda, afirma que: «En aquest cas Guanyar Alcoi ha creat una alarma innecessària perquè han eixit a la premsa criticant i fent una nota basada en suposicions, quan sabien que tindrien tota la informació el dimecres 20 de maig. Són lliures de criticar al govern, però el que és immoral i indecent és fer una nota per a crear alarma i a més, quan ja saben que el que diuen a la seua nota està equivocat, no rectifiquen perquè ja han fet el que pretenien, han llançat un ‘bulo’ contra el Govern sense importar si es diu la veritat o no, simplement per fer mal a costa del que siga».\n«Com és evident, no farem res que no estiga emparat per la llei de protecció de dades, simplement aprofitarem les tecnologies per a combatre la propagació de la Covid-19. Lògicament, aquest sistema compta amb el vistiplau dels tècnics municipals de l’ajuntament, que són els millors que podríem tindre. Encara que els qui sempre defenen la gestió pública els ataquen constantment, ja que fent les manifestacions que fan habitualment no només critiquen al govern, tiren per terra la gran tasca que duen endavant els tècnics d’aquest ajuntament», ha conclòs, Belda.\nRespecte a les càmeres termogràfiques, cal assenyalar que l’únic que fan és mesurar la temperatura corporal, però no identifica a la persona ni guarda cap registre. A més, podem destacar que la Federació Valenciana de Municipis i Províncies, per acord unànime de tots els partits, recomana que es col·loquen aquestes càmeres termogràfiques en els accessos a serveis públics, com pot ser l’accés a les piscines.


Mare de Déu de Fatima\nEl seu origen està en una capella cristiana del segle III-IV on es rendia culte a les restes de Santa Engracia i altres màrtirs saragossans. D'aquest període es conserven a la cripta de l'església dos sarcòfags paleocristians realitzats per tallers romans de la primera meitat del segle IV: el de la Receptio animae (restaurat el 1998) i el de la Trilogia petrina (restaurat el 1991).\nAquest lloc de culte cristià va romandre com a església durant el període visigot. En ella va estudiar Eugenio de Toledo sota el mestratge de Sant Braulio. Durant la dominació islàmica, va ser centre d'un barri de població mossàrab.\nA la segona meitat del segle XV, Juan II d'Aragó va voler promoure un monestir en gratitud a Santa Engracia després de la seva curació d'una malaltia de cataractes, però la construcció del mateix no es va emprendre fins al regnat de Ferran el Catòlic. El monestir d'estil plateresc va quedar en estat de ruïna i va ser demolit íntegrament després dels Llocs de Saragossa, encara que es va salvar de la destrucció la portada renaixentista de l'església, obra concebuda i realitzada fins 1514 per Gil Morlanes el Vell, i rematada per el seu fill Gil Morlanes el Jove.\nPublicat per Pep Salvà a 3:43 Cap comentari:\nEtiquetes de comentaris: Basílica, Espanya\nUbicació: Calle Tomás Castellano, 1, 50001 Zaragoza, España\nPassejant per Saragossa\nPublicat per Pep Salvà a 3:32 Cap comentari:\nUbicació: Calle Don Jaime I, 33, 50003 Zaragoza, España\nA la Papereria Raima\n(Imatge Quim S.)\nPublicat per Pep Salvà a 3:22 Cap comentari:\nUbicació: Carrer Comtal, 27, 08002 Barcelona, España\nIl tabernacolo di San Pancrazio (Florència)\nAquest carrer era un antic ramal que conduia a l'antiga porta de San Brancazio (malnom que ve de l'església de San Pancrazio). El nom antic del carrer va ser, de fet, a través de San Pancrazio, que va ser canviat pel gran duc Leopoldo Leopoldo al seu nom actual, per motius desconeguts. En aqeust carrer trobem aquesta capella dedicada a Sant Pancrazio (Durant la persecució de Dioclecià, Pancraç va ser cridat a oferir sacrificis als déus romans i, en negar-s'hi, va ser jutjat pel mateix emperador que, en veure que el jove no cedia i continuava negant-se a abjurar de la fe cristiana, el condemnà a ésser decapitat. Executat vora el temple de Janus, a la Via Aurèlia, el seu cos va ser recollit per la matrona Octavil·la, que l'enterrà a les catacumbes. Al lloc del martiri hi ha una inscripció antiga que diu: "Hic decollatus fuit Sanctus Pancratius" (Aquí fou degollat Sant Pancraç).\n(Imatge Diego N.)\nPublicat per Pep Salvà a 3:14 Cap comentari:\nEtiquetes de comentaris: Carrer, Itàlia\nUbicació: Via della Spada, 50123 Firenze FI, Italia\nSant Martí de Viladrau és una església amb elements romànics i barrocs de Viladrau (Osona) inclosa a l'Inventari del Patrimoni Arquitectònic de Catalunya\nEsglésia de tres naus, separades per grans arcs de mig punt sobre pilars de base octogonal. El presbiteri és pla. La façana principal és centrada per la portalada barroca (amb la data 1769), feta de carreus ben escairats (la resta de la façana és arrebossada) amb la imtage de Sant Martí. Sobre d'aquesta hi ha un òcul. La teulada és a dues aigües. Tota l'església, tant per dins com per fora està arrebosada de color blanc. Dins l'església, entrant a mà drdeta, es conserven dos arcs romànics, que podrien correspondre a un atri de l'antiga església romànica. Al costat esquerre de l'església s'alça un campanar, de base quadrangular, amb els cossos superiorsde base vuitavada. Té finestres d'arc apuntat i és coronat per una teulada també de base vuitavada i amb molt pendent\nAquesta església es trobava dins el terme del castell de Taradell. És documentada des de 908, ja amb funcions de parroquial, i el 1042, amb el nom complet: Sant Martí de Vilaredral.\nDe l'edifici consagrat el 1086 es conserva l'àmbit de la nau central; potser el segle XII, se li afegí un atri. Sembla que l'ampliació començà el segle XVI (capelles de Sant Sebastià i del Roser) i s'allargà fins al segle XVIII en què es construïren les dues naus laterals; la façana i el campanar possiblement són del 1769.\nPublicat per Pep Salvà a 7:49 Cap comentari:\nUbicació: Carrer Rectoria, 1, 17406 Viladrau, Girona, España\nFont de l'Erola\nLa Font de l’Erola és situada a 50m de l’Ermita, pujant el camí de Sant Segimon queda a la dreta, una mica per sota del sender. Sols en resta una petita paret de pedra, i és una pena ja que segons escriu Ramon Arabia i Solanas al 1881 “és una de les més fresques del Montseny”. L’ermita de l’Erola és situada a 900m d’altitud rodejada de castanyers. La primera documentació de l’ermita data de 1571, però l’edifici actual és del segle XVII. Els ermitans de Sant Segimon vivien a l’Erola els mesos de novembre a maig, quan el fred feia impossible habitar al santuari. Al 1641 va ser destruïda per un incendi i reconstruïda per fra Onofre.\nPublicat per Pep Salvà a 7:42 Cap comentari:\nSanta Maria de Rubí\nAl jardí d'aquesta parròquia hi trobem aquesta bonica i dolça imatge de Maria amb Jesús.\n(imatge de V.G.)\nPublicat per Pep Salvà a 2:18 Cap comentari:\nUbicació: Carrer de Joan Puig, 3, 08191 Rubí, Barcelona, España\nOh, oh, Joana


Neteja i desinfecció de coronavirus a Ripollet | Neteges Jaf\nA Neteges Jaf som experts en la neteja i desinfecció específica de coronavirus en tota mena d’espais. Treballem a Ripollet\nLa correcta neteja i higienització d’empreses, espais i habitatges s’ha convertit en una cosa fonamental, sobretot arran de l’aparició a escala mundial de la pandèmia provocada pel coronavirus. A Neteges Jaf ens hem adaptat ràpidament a aquesta nova situació i t’hem proposat solucions efectives per acabar amb el virus i bacteris presents tant a l’aire com sobre les superfícies.\nSi estàs intentant localitzar a una empresa especialitzada en la neteja i desinfecció de coronavirus a Ripollet que s’adapti al que necessites i t’ofereixi solucions ràpides i eficaces, tens davant de tu a la candidata perfecta: Neteges Jaf. Posa’t en contacte amb nosaltres a través de qualsevol dels mitjans que et proporcionem a la nostra pàgina web i et donarem un pressupost a mida sense cap mena de compromís.\nEficàcia de la desinfecció amb ozó.\nLa desinfecció amb ozó s’ha convertit en una de les tècniques més eficaces per acabar amb el virus i bacteris de l’ambient. Això es deu al fet que el poder de l’oxidació és tan potent que aconsegueix descompondre pràcticament al moment els bacteris i els ingredients causants de la mala olor.\nPer exemple, les neteges i desinfeccions de coronavirus que realitzem a l’aire a Neteges Jaf són dues vegades més potents que el clor. A més, la frescor que deixa a la zona es pot mantenir durant molt més temps. Si el que desitges és mantenir un espai de treball segur i net, confia en els nostres professionals. A més, a la nostra empresa de neteja també t’oferim una altra sèrie de serveis, com el manteniment d’edificis, neteja de sòls o neteja de vidres, entre altres.\nEmpresa de neteja a la província de Barcelona\nUna altra dels avantatges que posem a la teva disposició en la nostra empresa de neteja i desinfecció de coronavirus a Ripollet és que ens traslladem a qualsevol zona de la geografia catalana. Tenim una destacada presència en la província de Barcelona, en llocs com Mollet del Vallès, Sabadell, Granollers o Cerdanyola, entre altres.\nTècnicament, la desinfecció amb ozó es denomina ' bacteriòlisis', que no és més que aplicar oxigen per destruir i/o descompondré les membranes cel·lulars de les cèl·lules contaminants. Aquest sistema és eficaç amb el virus, bacteris i bacils de diferents modalitats.\nEmpresa especialitzada en el manteniment d’empreses a Barcelona\nA Neteges Jaf oferim tota classe de serveis relacionats amb la neteja, desinfecció i manteniment d’edificis i empreses a tota la província de Barcelona. Demana’ns informació sense compromís.


Recollida selectiva de residus | Ajuntament de Carlet\nLa forma de vida moderna i els patrons de consum fan que diàriament es cree un gran volum de deixalles. Per a poder donar eixida a esta gran quantitat de fem és necessària la instal·lació de contenidors específics per tota la ciutat que permeten la separació dels residus.\nPer a poder reciclar és necessari que els ciutadans realitzen una doble acció. De primer, han de separar els residus al seu domicili i, després, els residus degudament classificats han de depositar-se en el contenidor corresponent.\nAls contenidors grocs es poden tirar envasos de plàstic, llandes i bricks, als blaus el paper i el cartó i als verds tota classe de botelles i pots de vidre.\nA més, també es disposa de contenidors per a la matèria orgànica.\nL'horari permés per a depositar el fem orgànic és a partir de les 18 hores i fins a les 23 hores cada dia de la setmana. És molt important respectar l'horari, a més el seu incompliment està sancionat amb una multa econòmica.\nPer a evitar problemes sanitaris, el fem ha de ser depositat en una bossa tancada, mai a granel. No es permet buidar els poals directament al contenidor. També està prohibit deixar les bosses de fem a terra; s'han de deixar dins del contenidor.\nPer tal d'aprofitar millor els contenidors blaus, les caixes de cartó han de tirar-se correctament plegades i nugades.\nL'Ajuntament oferix una arreplega domiciliària de trastos. El dia 17 de cada mes es realitza este servici. En el cas que fóra dia festiu passaria a l'endemà. Tan sols han de telefonar a les dependències de la Policia local i donar l'avís. (96 253 06 50).\nNo hi ha recollida de fem als contenidors de matèria orgànica els dies 24 i 31 de desembre. Està prohibit traure el fem els citats dies festius.


Màster Universitari en Gestió Financera i Auditoria de l'Empresa a Barcelona per Universitat Pompeu Fabra (UPF) - educaweb.cat\nEl Màster Universitari en Gestió Financera i Auditoria de l'Empresa de la UPF Barcelona School of Management et proporcionarà els coneixements i les eines necessàries per a optimitzar l'àrea comptable i financera de qualsevol empresa i t'especialitzarà en les darreres tendències i procediments de l'auditoria de comptes. Et convalidarà, a més, la prova teòrica d'accés al Registre Oficial d'Auditors de Comptes (ROAC), considerada com la porta d'entrada a l'exercici d'aquesta professió.\nAmb continguts revisats tant pel Registre d'Economistes Auditors (REA) com per les grans firmes d'auditoria d'avui, el Màster Universitari en Gestió Financera i Auditoria de l'Empresa garanteix una formació amb continguts contínuament actualitzats, de gran aplicació pràctica i estretament vinculats a la realitat empresarial. Així, al llarg del curs aprofundiràs en aspectes crucials de l'auditoria, com ara la gestió de riscos, les proves d'auditoria, l'anàlisi comptable i financera dels estats financers de les empreses, la comptabilitat financera d'entitats diverses i les seves estructures de costos, la consolidació comptable, les Normes Internacionals de Comptabilitat (NIC) o les matèries de dret necessàries per a poder exercir correctament aquesta professió.\nDirigit tant a titulats universitaris en administració i direcció d'empreses, economia o empresarials, com a professionals titulats en altres àrees que actualment treballin en departaments relacionats amb la comptabilitat, les finances o l'auditoria, el Màster Universitari en Gestió Financera i Auditoria de l'Empresa té un professorat de prestigi format per docents del departament d'Economia i Empresa de la Universitat Pompeu Fabra i per professionals en actiu d'empreses líders en auditoria.\nEl Màster universitari en Gestió Financera i Auditoria de l'Empresa, s'adreça a totes les persones interessades a dirigir financerament una empresa i adquirir coneixements del camp de l'auditoria, tant des d'un punt de vista extern com intern.\nEn el màster participen tant persones que inicien la seva carrera professional i volen accedir al món de l'auditoria, comprofessionals del sector interessats a actualitzar o aprofundir els coneixements.\nSaber relacionar l'evolució de l'entorn econòmic i financer amb l'estratègia financera.\nConèixer els elements necessaris per prendre decisions òptimes d'inversió i de finançament.\nSaber desenvolupar una auditoria de comptes i elaborar un informe d'auditoria.\nPer què aquest programa? Perquè el 100% dels estudiants de les darreres tres edicions el recomanaria. Perquè té una direcció acadèmica i un equip docent de primer nivell format per gerents i socis de les Big4, i per acadèmics del departament d'Economia de la Universitat Pompeu Fabra. Perquè t'ofereix la possibilitat de fer pràctiques professionals en empreses destacades del sector, com ara PwC, Deloitte, Grant Thornton, Crowe Horwath, Mazars Auditores i Iberaudit-Mrm Audiconsulting, entre d'altres. Perquè et convalida la prova de teòrica d'accés al ROAC (Registre Oficial d'Auditors de Comptes).\nLa evaluación se realiza tomando como base la asistencia a clase (80% de las sesiones de cada módulo), la participación en clase, la realización de trabajos, test, ejercicios y la elaboración de la te\nDe dilluns a divendres de 18 a 21 hores.\n123 persones s'han interessat en aquest curs en els últims 3 mesos


el mercat de sant antoni: Fes-te independent\nCompra un terreny a la lluna. O si ho prefereixes a Mart o Venus. Fes un regal perfecte a la teva parella o simplement una bona inversió pel futur. 1 acre de terreny (4.046 metres quadrats) per només 20,57 euros!. Amb la compra del terreny s’adjunta:\n- El mapa del lloc de la lluna on està ubicada la propietat, al cantó il·luminat de la lluna.\n- La constitució lunar i la carta dels drets que detalla les lleis lunars\n- Una transcripció de la declaració de la propietat . Es la còpia que va presentar Dennis M Hope, el gerent de la companyia Lunar embassy als governs d’Estats Units i Rússia, així com a l’ONU per reclamar la compra de la lluna\n- Un document amb els detalls dels drets miners de la teva propietat\n- Franqueig pagat de la tarja de Registre\nAnònim 23 d’octubre de 2012 a les 14:39\nla meva parcel·la li toca el cantó fosc de la lluna, es que soc de pell sensible jo...\nAris 23 d’octubre de 2012 a les 18:04\ntambé tenim crema lunar!\nLluís Bosch 23 d’octubre de 2012 a les 17:52\nAcabo de comprar una parcel·la a nom d'Artur Mas i una altra a nom de Mariano. Sóc així de generós: que se'n vagin tots dos allà dalt.\nAris 23 d’octubre de 2012 a les 18:05\nhe he i que s'independitzin!\nlolita lagarto 23 d’octubre de 2012 a les 22:03\npenso que més que comprar la parcel.la els hauríem d'hipotecar, no? i des d'aquí anar pujant interessos i abaixar el preu del terreny dia rerrra dia.. amb una mica de sort es fugarien a una gal.làxia llunyana.. pobres gal.làctics:)\nlolita lagarto 23 d’octubre de 2012 a les 22:04\nseguia el comentari d'en Lluís...\nAris 24 d’octubre de 2012 a les 19:41\nmaria 24 d’octubre de 2012 a les 0:07\nAixò és llançar diners...\nés llançar diners a la lluna!


AMPA Escola Prat de la Manta: de novembre 2012\nEL 25-N AMB SAMARRETA GROGA!\nEl proper diumenge, 25 de novembre és el dia de les eleccions. Independentment de si votes o no, o a qui ho facis, posa't la samarreta groga!!\nÉs una crida a la comunitat educativa, originada a AMPAs de Molins de Rei i que s'està difonent per tota Catalunya.\nEls objectius d'aquesta acció tan senzilla són.\n1- Que es noti que no hi ha normalitat a les escoles i instituts públics degut a les retallades i que, per aquest motiu, estem en lluita\n2- Remoure consciències i que la gent tingui present a l'ensenyament públic a l'hora d'anar a votar.\nPublicat per AMPA Escola Prat de la Manta a 9:08 Cap comentari:\ndes de l'AMPA us volem agraïr el recolzament que majoritàriament vau donar a la convocatòria de vaga de portar els nens a l'escola el dia 14-N.\nD'aquesta manera, les famílies demostrem la nostra implicació en la lluita per una escola pública de qualitat!\nAquí tenim l’acta de la reunió AMPAS en moviment del dia 9 de novembre, cortesia de la Paula de l’escola l'Estel-Guinardó:\nAssistents: AMPA Escola Pegaso (Sant Andreu), AFA Escola Dovella (Clot), AMPA Escola l'Estel-Guinardó (Guinardó), AMPA Escola Torrent de Can Carabassa (Horta-Guinardó), AMPA Escola Cavall Bernat (Sants), AMPA Escola La Muntanyeta (Sants), AMPA Escola Els Encants (Eixample), AMPA Escola Ítaca (Les Corts), AMPA Escola Els Xiprers (Collserola), AMPA Escola Prat de la Manta (L'Hospitalet), Comissió de docents contra les retallades IEA Oriol Martorell (Nou Barris), FAMPAS Badalona, Santa Coloma, Cornellà i Esplugues, AMPA Escola Sant Martí (Arenys de Munt), Coord. d'AMPAS Castelldefels, Coordinadora Interzones, FAPAC, profe IES Doctor Puigvert (Sant Andreu), mestra Escola bressol municipal de Polinyà, Coord. AMPAS escoles bressol, profe IES La Ribera (Montcada i Reixac), Escola bressol L'Esquirol (Sants), profe IES Creu de Saba (Olesa de Montserrat).\nEs planteja l'espai com un altaveu per a les accions que facin les altres escoles i un lloc de coordinació per a dur a terme accions conjuntes i intercanviar experiències i informació.\nDesprés d'una ronda de presentacions, expliquem quines són les iniciatives contra les retallades en què ha participat cada centre: recollides de signatures i presentació de les mateixes als regidors de districte, dimecres grocs (tothom amb la samarreta groga), xiulades, cassolades, talls de carrer, disminució de sortides culturals i colònies per falta de personal, capgrossos contra les retallades, xerrades...\nUn exemple: de totes aquestes accions, les que han tingut un efecte gairebé immediat han estat les que s'han dut a terme a l'Escola Els Xiprers i a un altra de Granollers: quan ha faltat un profe per malaltia, un grup de pares i mares s'han dedicat durant tot un dia a trucar per telèfon al Consorci per a demanar-ne un, a més d'enviar per mail una carta des de diferents adreces de pares i mares. L'acció s'ha dut a terme amb èxit: en 24 hores tenien un mestre substitut a l'escola.\nTothom està d'acord en què el tema de les substitucions és dels que més clamen al cel. També es comenta el perill que suposa l'aprovació de la Ley Wert (LOMCE) i se'ns convida a visitar la següent pàgina web on s'explica en què consisteix: https://www.yoestudieenlapublica.org/stopvers.php Substitucions i Ley Wert es proposen com a eixos primordials d'acció. Per unanimitat dels presents es decideix tirar endavant la recollida de signatures contra la llei Wert (Veure docs adjunts lomce_1 i lomce_2)\nTambé es comenta una altra acció que algunes escoles han dut a terme ja i que ha molestat molt al Departament: proposar als pares i mares que quan hi hagin sortides fora de l'escola, els nens portin la samarreta groga. Aquesta acció tan senzilla, que va dur a terme una escola d'Esplugues (promoguda pel claustre) no va tenir molt recorregut perque del Departament van trucar al director de l'escola per intimidar-lo; llavors van deixar de fer-ho. Però es valora que com a pares i mares ningú no ens pot treure el dret de proposar als nens que duguin la samarreta groga quan vagin d'excursió...\nEva, de l'Ampa del CEIP Torrent de Can Carabassa (Horta), comenta que estan preparant una cadena humana pel 13 de novembre (demà!!) entre les escoles d'Horta (organitzada per la coord. d'Ampas d'Horta). Diem que mantindrem el contacte per poder organitzar-nos conjuntament els dos barris (Horta i Guinardó, els quals estan creant una coordinadora d’AMPAS) de cara a futures mogudes (per aquesta és molt precipitat!!).\nEs parla del seguiment que tindrà la vaga general del 14N, entre els assistents és ampli. Es comunica que hi ha un piquet informatiu convocat per l'Assemblea Groga a plaça Urquinaona, el dimecres a les 8h.\nEs proposa que la web de l'Assemblea groga (http://www.assembleagroga.info/moodle/) serveixi com a eina de comunicació. Ens intercanviem les dades per mantenir el contacte i s'acaba la reunió.\nPublicat per AMPA Escola Prat de la Manta a 10:14 Cap comentari:\nComencem els tallers per famílies del curs 2012-2013 !!\nLa Merche (mare de la Sofia) ens introduirà en la tècnica del patchwork i podrem aprofitar per xerrar i compartir una bona estona.\nEls tallers es realitzaran durant aquesta propera setmana (dimarts 20 i dijous 22 de novembre) amb places limitades. Si esteu interessats adreceu-vos a l'AMPA!\nPER L'EDUCACIÓ PÚBLICA, NOSALTRES FEM VAGA\nPublicat per AMPA Escola Prat de la Manta a 14:24 Cap comentari:\nRESUM DE L'ASSEMBLEA DE L'AMPA PRAT DE LA MANTA CURS 2012-2013\n1.Presentació dels assistents a la reunió\n2. Informació sobre les activitats extraescolars: Aquest inici de curs s’han començat noves extraescolars: futbol i bàsquet. A més, es continuen realitzant patinatge, ball i piscina (infantil i primària). Totes les activitats han tingut molt bona acollida, amb 26 nens inscrits a futbol, 20 a bàsquet, 30 a ball i 9 a patinatge. Si algú està interessat encara queden places a patinatge, bàsquet i piscina infantil.\nEl preu de les activitats ofertes pel Consell Esportiu de l’Hospitalet s’ha mantingut, però ha augmentat discretament la quota d’assegurança degut a la manca de subvenció per part de la Generalitat.\nAquest curs l’AMPA ha contractat un servei de monitoratge, a càrrec de la Carmen (A.J. La girafa) que recull als nens i les nenes de la classe o del pati i té cura d’ells a la ludoteca fins que comenta l’activitat.\nEl curs passat, aquesta tasca la va dur a terme un membre de l’AMPA de forma voluntària i amb els diners estalviats s’ha comprat material esportiu per les activitats.\nDegut a que el grup de futbol és molt nombrós i que cal fer tres subgrups, un d’ells no té accés a les porteries, està pendent d’acceptació per part del Consell Escolar el trasllat d’un grup a la tarda del dijous. El canvi de dia serà voluntari per les famílies.\n3. Balanç econòmic: S’entrega a les famílies assistents un dossier a on s’expliquen les depeses i els ingressos del curs passat, i es procedeix a explicar-les amb detall. La despesa més important és la relativa al sopar de germanor degut a la necessitat de llogar taules i cadires (anys enrere estava subvencionat per l’Ajuntament). Els principals ingressos procedeixen de la venda de loteria.\n4. Subvencions: A part dels 300 euros anuals que l’Ajuntament destina a cada AMPA, aquest curs i degut a les retallades no està previst rebre cap subvenció més.\n5.Canvis a la Junta: Els càrrecs de la Junta de l’AMPA queden lliures i a disposició dels pares i mares que vulguin ocupar-los.\nFinalment, la Junta de l’AMPA pel curs 2012-2013 queda constituïda per:\nPresident: Carles Cervera\nVicepresidenta: Laura Martínez\nTresorera: Montse Franch\nSecretària: Miren Nekane Buitrago\nRepresentant al Consell Escolar: Elena Puerto\nVocals: Elena Puerto, Montse Monterrubio, Emilio Ruiz, Lidia Martínez, Almudena Fernández, Jose Antonio González.\n6. Tallers per famílies: Aquest curs un dels objectius de l’AMPA i l’escola és fomentar la participació de les famílies, creant espais per compartir experiències i bones estones. Aquesta línea es va començar el curs passat amb la realització de 3 tallers de scrap. Aquest curs es mantindran els Tallers Artístics (durant aquest mes es realitzarà el primer: taller de patchwork de la mà de la Merche) i es començaran Tallers Gastronòmics. Es van donar idees d’altres possibles tallers (hort urbà, seguretat a Internet,...).\nConvidem a tots els pares i mares a aportar idees, participar als tallers i a compartir amb la resta de famílies les seves habilitats!!\n7. Lliga de futbol sala per pares i mares: Aquest és el segon curs en que l’AMPA de la nostra escola participa a la Lliga de futbol sala d’ AMPAs de l’Hospitalet. Els partits tindran lloc els dijous per la tarda i la inscripció és de 40 euros/curs en concepte d’assegurança. Els dijous que quedi lliure la pista es farà servir per jugar a basquet i passar una bona estona.\n8. Marea Groga: L’AMPA continua participant activament a l’Assemblea groga (moviment en lluita a favor de l’escola pública de qualitat), informant a les famílies i promovent la participació. El bloc de l’AMPA és l’eina principal de difusió de la informació.\nContinuem distribuint la samarreta groga, començant amb una comanda durant aquest mes.\n9. Zones de “no” aparcament al carrer Natzaret: A petició d’algunes famílies que van transmetre a l’AMPA el seu desacord per la col·locació de “pibots” a la vorera del carrer Natzaret, el president de l’AMPA s’ha posat en contacte amb la Regidoria de Sta Eul·làlia. Es va demanar que estigués permès l’estacionament de cotxes puntual per la recollida dels nens i les nenes. Donat que la resposta va ser negativa, es presentarà una petició a l’Ajuntament.\nEs tanca la reunió a les 18h del 7 de novembre de 2012.\nAquest és un resum de la reunió, però si algú vol més informació sobre qualsevol dels punts tractats, que no dubti en demanar-ho a algun membre de la junta.\nPublicat per AMPA Escola Prat de la Manta a 15:04 Cap comentari:\nL'HOSPITALET ESPAI DE LLETRES AMB JOAN MARGARIT\nEl proper 16 de novembre a les 20h tindrà lloc una nova edició de L'H Espai de Lletres, amb el poeta Joan Margarit com a convidat. L'acte, organitzat per "L'H espai de debat" (plataforma d'entitats socials) es celebrarà a la Bodegueta del Museu Serra de l'Hospitalet i té un preu de 18 euros en concepte del sopar.\nAdjuntem l'enllaç per accedir a tota l'informació: http://lhespaidebat.com/?p=1568\nPublicat per AMPA Escola Prat de la Manta a 0:35 Cap comentari:\nEl 17de novembre el Consell Esportiu de l'Hospitalet organitza la 36ena edició de la Cross escolar. Les curses s'iniciaran a les 10h i tindran lloc a la zona esportiva de la Feixa Llarga. Al finalitzar la darrera cursa (13h) tindrà lloc un sorteig de material esportiu.\nUs podeu descarregar la relació de circuits per edat i els horaris, així com el full d'inscripció a la segúent pàgina:\nPublicat per AMPA Escola Prat de la Manta a 0:04 Cap comentari:\nTROBADA D'AMPAs, FAMÍLIES I DOCENTS\nRESUM DEL DEBAT "COM VOLEM QUE SIGUI L'EDUCACIÓ DEL FUTUR A CATALUNYA"\nPodeu trobar un resum del debat "Com volem que sigui l'educació del futur a Catalunya " al següent enllaç:\nPublicat per AMPA Escola Prat de la Manta a 23:27 Cap comentari:\nRESUM DE L'ASSEMBLEA DE L'AMPA PRAT DE LA MANTA CU...\nRESUM DEL DEBAT "COM VOLEM QUE SIGUI L'EDUCACIÓ DE...


ADPC | Eines\n15 accions per un Periodisme Digne (Assemblea Oberta de Periodistes)\nRecomanacions sobre el tractament de la prostitució i el tràfic d’éssers humans amb finalitat d’explotació sexual als mitjans de comunicació\nLa violència masclista i el tractament mediàtic\nTest sobre l’ABC d’un periodisme no sexista\nEl mes de febrer de 2015 es van presentar al Col·legi de Periodistes, a Barcelona les Recomanacions sobre el tractament de la prostitució i el tràfic d’éssers humans amb finalitat d’explotació sexual als mitjans de comunicació elaborades amb l’objectiu d’ajudar a millorar el tractament informatiu.\nEl document és fruït d’un treball col·lectiu realitzat al llarg de prop de 2 anys a partir d’una anàlisi sobre el fenomen de la prostitució a la premsa escrita i als mitjans digitals, feta per un equip de l’Associació de dones periodistes de Catalunya (ADPC) i que ha servit de punt de partida per a la redacció de les recomanacions.\nEl Consell de les Dones del Baix Llobregat va constituir a principis d’any 2010 una comissió de treball integrada per responsables de comunicació de diversos ajuntaments de la comarca amb la voluntat d’ajudar a l’elaboració d’un periodisme no sexista. El primer resultat del treball d’aquesta comissió ha estat l’elaboració d’unes Recomanacions que sota el títol “Per una representació equilibrada de dones i homes als mitjans de comunicació” pretenen ser una eina útil per a tots els i les periodistes i en especial pels que treballen als mitjans de comunicació públics. L’objectiu del document és que ajudi a superar les rutines que avui en dia encara impedeixen fer un periodisme de qualitat, en tots els formats.\nAquestes recomanacions van rebre el tret de sortida en el marc del 3r Congrés de les Dones del Baix Llobregat celebrat a Viladecans els dies 28 i 29 de maig de 2010. El document ha rebut el suport del Col·legi de Periodistes de Catalunya i de l’Associació de Dones Periodistes (ADPC). La Comissió continuarà treballant fent anàlisi sobre com s’apliquen aquestes Recomanacions.\nRECOMANACIONS PER UNA REPRESENTACIÓ EQUILIBRADA DE DONES I HOMES ALS MITJANS DE COMUNICIÓ\n- El CAC a l’any 2004 va elaborar les Recomanacions sobre el tractament de la violència masclista als programes informatius i d’entreteniment en els mitjans de comunicació. Aquest document pretén ser una eina útil que facilita pautes de per als professionals de la comunicació que cada dia han d’afrontar informacions sobre violència de gènere.\nRECOMANACIONS SOBRE EL TRACTAMENT DE LA VIOLÈNCIA MASCLISTA ALS PROGRAMES INFORMATIUS I D’ENTRETENIMENT ALS MITJANS DE COMUNICACIÓ\n- A l’any 2009, es van actualitzar les recomanacions de l’any 2004 i van passar a dir-se Recomanacions per al Tractament de la Violència Masclista als Mitjans de Comunicació, després d’una sèrie de treballs previs realitzats per persones expertes d’institucions, del Consell de l’Audiovisual de Catalunya i professionals de la comunicació com membres de l’ADPC, del Col·legi de Periodistes, de l’Observatori de les Dones en el mitjans de comunicació i del FCIC .\nRECOMANACIONS PER AL TRACTAMENT DE LA VIOLÈNCIA MASCLISTA ALS MITJANS DE COMUNICACIÓ\nLa poca visibilitat que encara hi ha de les dones als Mitjans de Comunicació i l’escassa presencia de les accions protagonitzades per elles ens presenta un panorama que reprodueix les diferències i que no ajuda a la pluralitat democràtica ni a la igualtat d’oportunitats.\nÉs per això que l’Institut Català de les Dones va encarregar l’any 2006 a l’Associació de Dones Periodistes de Catalunya l’elaboració d’un Cercador d’Expertes, una eina que facilita la recerca de perfils de dones d’àmbits científics, acadèmics, empresarials, culturals i d’altres. Una base de dades agrupa les professionals amb coneixements i experiències específiques disposades a convertir-se en fonts d’informació o d’opinió quan se les convoqui. Una eina assequible i útil als Mitjans de Comunicació, a entitats, institucions… amb la finalitat de mostrar la pluralitat de tota la societat, dels homes i les dones.\nEl cercador permet buscar les expertes per nom i cognom, per demarcació, per professió i/o per especialitat i la cerca ofereix el currículum vitae.\nDes de la xarxa de comunicació llatinoamericana Fempress, Norma Valle, Berta Hiriat i Ana Maria Amado han desenvolupat l’important treball anomenat El ABC de un periodismo no sexista, el qual conté diversos capítols sobre el feminisme, el sexisme i els mitjans de comunicació. D’aquests assenyalem el Test del sexisme als mitjans de comunicació.\n(A la pàgina 13 de l’informe trobarà el test)


La música de cambra torna al Palau, 7 anys després - Infoguiavalencia.com\nLa Sala Iturbi del Palau de la Música acollirà un cicle de música de cambra del 27 de gener i fins a final d’any. Este «Cicle de Cambra al Palau 2019» serà una finestra per a formacions i cantants d’esta classe de interpretació, majoritàriament valencians. La música triada abasta del Renaixement fins a l’actualitat.\nEn la presentació d’este cicle divendres passat, la regidora de Cultura i presidenta del Palau, Glòria Tello, indicà que «hem fet un nou esforç, per tornar a tindre un cicle important de concerts de cambra ambiciós, després de 7 anys d’absència. I és que l’any 2012 va finalitzar el “Cicle de Cambra” que es feia al Palau, i encara hem de remuntar-nos dos anys abans per recordar un cicle de cambra que contara també amb els nostres músics de l’Orquestra de València».\nAcompanyaren a la regidora , el director del Palau, Vicent Ros, el subdirector de música, Manuel Muñoz, el titular de l’Orquestra de València, Ramón Tebar i l’actor, escriptor i presentador, Tonino Guitián.\nÀudio de Glòria Tello\nPresència valenciana en el Cicle de Cambra\nTello explicà que «a partir de hui, tenim este cicle que és eminentment valencià i que també recupera les actuacions en matèria de cambra dels músics de la nostra Orquestra de València, que, com hem dit, no participaven en un cicle des del 2010». «Entenem que la música de cambra, suposa per a elles i ells un procés d’afinitat amb el públic i, que és molt profitosa i necessària, per a la seua tasca en l’Orquestra».\na partir de hui, tenim este cicle que és eminentment valencià i que també recupera les actuacions en matèria de cambra dels músics de la nostra Orquestra de València\nD’esta manera, hi participaran professores i professors de l’Orquestra de València. Cada concert serà presentat per Tonino Guitián. S’ha establit un preu de 10 euros i el públic podrà triar entre quatre classes d’abonaments: anual de 200 euros (20% de descompte), i trimestral (15% de descompte).\nEl director del Palau, Vicent Ros, indicà que «la música de cambra és realment on el músic creix artísticament i este cicle té un format diferent, més participatiu. Hem fet un gran esforç entre tots que a dur-lo a terme i ara treballarem per consolidar-lo».\nPer la seua banda el titular de l’Orquestra, Ramón Tebar, explicà que «els músics de l’Orquestra estaven amb moltes ganes de fer cambra, és absolutament necessari per a elles i ells i és un orgull que 14 dels 25 concerts esten presents les nostres professores i professors».\nFinalment el subdirector de música, Manuel Muñoz, comunicà que «el Palau i la seua orquestra han ajudat a millorar la qualitat del teixit cultural valencià. Nombrosos músics de l’Orquestra havien demanat poder fer música de cambra i ara hem pogut aconseguir complir els seus desitjos. Per a ells era necessari escoltar-se l’uns als altres i crear connexions entre ells».\nEl cicle comença el 24 de gener i continuarà segons este calendari:\nPrimer cicle: 27 de gener al 25 de maig. Hi haurà 8 concerts i un preu de 68 €\nSegon cicle: 2 al 25 de juny. Hi haurà 7 concerts i un preu de 59,50 €\nTercer cicle: 24 de setembre al 4 de desembre. Hi haurà 10 concerts i un preu de 85 €\nRetribucions dels concerts\nCada concert tindrà una retribució de 1.700 € si en té piano i 1500 € en cas contrari, més el 95% de la taquilla. Respecte les professores i professors de l’Orquestra de València percebran 500 € com marca el conveni.


URXELLA | Sí a l'adhesió a l'Agència de Defensa del Territori (ple d'abril)\nSí a l'adhesió a l'Agència de Defensa del Territori (ple d'abril)\nAlternativa | 09 Maig, 2018 16:39 | Compartir:\n1.- Aprovació, si procedeix, de l’acta de la sessió anterior de dia 28 de març de 2018. Aprovat per unanimitat.\n2. Moció de Batlia per les pensions dignes. Aprovat per 9 vots favor (Alternativa, Junts i UMP) i 8 abstencions (Tots, PP i Regidr no adscrit).\nAbans de res, dir que aquest era el punt 12 de l’ordre del dia, però que aquest va ser modificat per tal que un representant de Cap Endavant Plataforma Garantitzem les Pensions, Martí Cifre Cortès, defensàs la moció, que uns dies abans havia registrat a l’Ajuntament, i que batlia decidí portar a ple.\nLa nostra portaveu, citant l'economista Miren Etxezarretam va defensar el fet de que aquesta suposada crisi de les pensions no és més que un invent que té com a objectiu estimular les persones que tenen estalvis a crear pensions privades, i el mecanisme de fons és ben senzill: liquidar les pensions públiques.\nEn aquests moments és insostenible que els treballadors en actiu mantinguin els jubilats, perquè el seu salari és més baix i tenen contractes precaris. No obstant això, es produeix més riquesa social que en el passat. El que és important és com es distribueix, perquè diners en tenim, per tant el fet que hi hagi menys treballadors no és motiu per fer perillar les pensions perquè la riquesa ha augmentat.\nPer que per mantenir i fins i tot millorar les pensions hi ha moltes possibilitats, com finançar-les amb els impostos per exemple. Fa poc s’han comprat armes per un valor de 10.000 milions d’euros, s’ha fet un rescat financer i se subvenciona els mitjans de comunicació. Si hi ha diners per tot això, també n’hi ha per completar les pensions.\nIgualment s’estima que el frau suposa 80.000 milions d’euros menys de recaptació anual, però l’import de l’elusió es desconeix.\nEn definitiva, tot és un procés que té com objectiu acabar amb el sistema públic de pensions per afavorir i fomentar un sistema privat d’aquestes.\nEn aquest sentit va ser molt vergonyosa l’intervenció del regidor del PP, mentint descaradament i intentant vendre al seu partit com el garant del sistema de pensions quan han buidat en un 90% la caixa de les pensions.\n3.- Aprovació, si procedeix, de l'expedient de reconeixement extrajudicial de crèdits núm. 2-2018 (Exp. electrònic ABS núm. 2018/1507).Aprovat per 7 vots a favor (Junts i UMP), 1 vot en contra (PP) i 9 abstencions (Alternativa, Tots i Regidor no adscrit).\nBé, aquesta vegada estam parlant de pocs euros, en comparació a altres vegades. Noltros vàrem fer com sempre i ens vàrem abstendre, a diferència de l’oposició de dretes, que segons com, hi ha vegades boicoteja que diferents empreses o autònoms cobrin per la feina feta o serveis i summinstres prestats\nEn aquest cas però volguerem fer notar, com altres vegades també, que les tasques ja que no es liciten com toca, que almenys s’intentin repartir entre el màxim d'empreses possibles, i en aquest cas ens trobàrem amb més factures de l'empresa Electrica Bahia, la qual segueix facturant molt més que qualsevol altre empresa del sector del municipi, quan per canviar un porter automàtic o un interruptor ho pot fer qualsevol, i no té per que fer-ho una que ja factura suficientment a l'ajuntament.\n4.- Dació de compte de les resolucions de Batlia contràries a les objeccions formulades de conformitat amb el disposat a l'article 218 del Reial Decret Legislatiu 2/2004, de 5 de març, pel qual s'aprova el text refòs de la Llei Reguladora de les Hisendes Locals (TRLHL), en redacció donada per l'article 2 de la LLei 27/2013, de 27 de desembre, de racionalització i sostenibilitat de l'administració local (LRSAL).Això no es vota\nAmb 128 pàgines i 336.168,77 euros entre Ajuntament, residència, escola de música i radio hi ha poc a afegir\nL’equip de govern va venir amb la mateixa cançoneta de sempre, tot el que han fet, contractes licitats i per licitar,.... però la qüestió és que les quantitats en aquest tema segueixen sent desorbitades, i similars a les de tota la legislatura, per tant, poc s’ha avançat.\nNo vàrem voler entrar en detall del que entram sempre i parlar de cada servei que es presta de forma irregular, però si que vàrem voler fer constar com se segueix contractant a empreses que han estat involucrades en casos de corrupción, i ja que són feines que s'encomanen a dit, sense licitar ni res, que almenys sigui a gent neta, però ja sabem que això amb aquesta equip de govern no passarà, i aquestes empreses seguiran treballant per l’Ajuntament.\nTambé demanàrem que se’ns explicàs quin problemes hi ha hagut amb les notificacions, provocant que l'ajuntament hagi deixat d'ingressar casi 27.000 al caducar i prescriure una infracció urbanística i 2 infraccions per activitats sense llicència. Creim que això no pot passar, i s'han de depurar responsabilitats, i evitar que no torni a passar. Per desgracia no vàrem obtenir resposta.\n5.- Informació sobre l'execució pressupostària del primer trimestre de l'exercici 2018 de l'Ajuntament i Organismes Autònoms de conformitat amb la BASE 36ª d'Execució del Pressupost. Això no es vota\nNoltros no vàrem dir res de l'execució del pressupost, ja que al ser el primer trimestre consideram que no té gaire sentit, però sí que volguerem aprofitar per demanar al senyor batle què pensen fer amb els pressupostos. La seva intenció és negociar uns pressuposts? O pensen seguir tirant de pressuposts prorrogats i fent modificacions de crèdit, com van fer amb l'Arxiu Bestard o amb la del carrer Xarxa d’aquest ple?\n6.- Ratificació, de la resolución de Batlia núm. 2018/304 / Actuacions Judicials PA 86/2018 (Núm. Exp ABSe 2018/1554). Aprovat per 15 vots a favor (Junts, PP, Tots, UMP i Regidor no adscrit) i 2 abstencions (Alternativa).\nEs tracta d’un nomenament de lletrat i procurador per un contenciós presentat per UGT conta la pujada de sous de secretaria i intervenció.\nNosaltres ja ens vàrem abstendre a l'aprovació inicial i a la definitiva. Ja vàrem expressar els nostres dubtes sobre la legalitat d'un augment salarial i la idoneïtat de només recompensar uns treballadors, malgrat que a la comissió paritària cap sindicat hi va votar en contra.\nCompartim la reflexió de les al·legacions que va fer la UGT, i és que hi ha treballadors amb més capacitat negociadora que d'altres, i que no a tots els treballadors d'aquesta casa se'ls tracta per igual, ja que les seves peticions no es tenen en compte de la mateixa manera, i si que passen molt més escrupulosament pel sedaç de la normativa. Per tot això tornàrem a demanar que aquesta facilitat en millorar les condicions d'uns treballadors sigui la mateixa que tenguin la resta de treballadors de l'Ajuntament.\n7.- Aprovació, si procedeix, del Pla de Promoció del Producte Local 2017-2019 (Núm. Exp ABSe 2018/1558). Aprovat per 7 vots a favor (Junts i UMP) i 10 abstencions (Alternativa, Tots, PP i Regidor no adscrit).\nPer noltros, tot i que entenem que la intenció és bona, no volem donar suport a les coses només per quedar bé\nPrimer de tot, aprofitàrem per recordar que és difícil que hi hagi consens quan en realitat, al momento interessant del procés, el de les actuacions no hi hem pogut fer cap aportació.\nSobre el pla; no entenem que si teòricament és un pla per definir l'estratègia a llarg termini i que pretén diversificar l'economia, sigui tan obert, tant que fins i tot hi ha moltes actuacions que ja s'han fet abans de fer el pla.\nI pel que fa referència a aquestes actuacions, dir que són molt magres, al manco per intentar-ho vendre com un Pla estratègic. Difícilment es poden aconseguir els objectius del PLA (dirigir la recuperació econòmica cap a la diversificació tot promocionant, defensant i posant en valor el producte local de Pollença, establir les bases per poder definir una estratègia clara i perllongada en el temps amb la col·laboració i consens dels agents implicats, donar a conèixer entre la ciutadania les quatre característiques del producte local destacades en aquest pla: la qualitat, la riquesa, la sostenibilitat i la identitat) amb 4 actuacions.\nAl final es tracta només d’un fulletó i guies de promoció del producte local, una web de promoció, i una marca «de pollença». Cap mesura fiscal, cap partida pressupostària, cap mesura respecte a menjadors escolars, residència, el que compra l'ajuntament,.. i ni tan sols hi ha la major part de les propostes fetes pels productors en les actuacions previstes.\nEntenem que es van fent actuacions i es poden continuar fent sense tenir un Pla aprovat, i que aquest no és més que un moviment de precampanya i el govern es vol apuntar a la llista «hem fet un Pla de promoció de producte local»...\n8. Determinació de les festes locals de l’àmbit municipal 2019 (Núm. Exp ABSe 2018/1556). Aprovat per unanimitat.\nSant Antoni i la Patrona seran els dies festius del 2019.\n9.- Aprovació inicial, si procedeix, de l'expedient de modificació de crèdits núm. 8/2018 sota la modalitat crèdit extraordinari (Exp. electrònic ABS núm. 2018/1601). Aprovat per 7 vots a favor (Junts i UMP), 2 vots en contra (Alternativa) i 8 abstencions (Tots, PP i Regidor no adscrit).\nEs tracta d’una modificació de crèdit de 58.260 euros per millorar l’accés del carrer Xarxa a la circumval·lació. A nosaltres ens sembla que aquesta millora al carrer Xarxa s'ha de fer, però vist com actua aquest equip de govern en relació a l'aprovació dels pressupostos, nosaltres com ja férem a l'arxiu Bestard hi votàrem en contra. Si aquesta reforma està prevista per després de l'estiu, que aprovin primer el pressupost, incloguin la partida i facin la reforma.\n10.- Aprovació, si procedeix, de la delegació de competències municipals en matèria de disciplina urbanística a l'Agència de Defensa del Territori de Mallorca (Núm. Exp. 2018/4/ CONV). Aprovat per 9 vots a favor (Alternativa, Junts i UMP) i 8 en contra (Tots, PP i Regidor no adscrit)\nEvidentment nosaltres estam a favor de la firma d'aquest conveni i de l'adhesió, i per tant votàrem a favor.\nI estam a favor perque consideram que aquesta adhesió, unida als canvis legals que hi ha hagut, suposarà que l'urbanisme (en rústic) a Pollença passi a ser gestionat de forma ajustada a la llei, i el final d'una època, que podríem dir, obscura a Pollença, que a part de denúncies i actuacions de fiscalia, han convertit Pollença en paradigme de la indisciplina urbanística, i han convertit aquest tema, en una veritable font de tractes de favor, i com no evidentment, també de discriminació cap als que si que complien la norma.\nI tot això ha estat així, perque la classe política ho ha permès. Els únics que hem reclamat aquesta adhesió, i hem denunciat aquesta indisciplina hem estat nosaltres. Els antisistema d'Alternativa són els únics que han demanat el compliment de la llei en aquest sentit.\nPer desgràcia aquest tema arroba un poc tard, ja que el sol rústic està totalment arrassat, amb el consentiment com hem dit municipal, i la legalitat en molts casos ja no serà restituida i altres problemes derivats de tanta construcció tampoc tenen tornada enrera.\nI arriba tard també perque els canvis normatius han fet que el sol rústic protegit (la majoria a Pollença) ja estigui a mans del Consell, i no li afecti aquesta adhesió, la qual només afecta als nous incompliments que es produeixin a sol rústic comú, per tant és una adhesió descafeinada totalment.\nEn aquest sentit creim que els arguments de la dreta tenen com a únic objectiu provocar la por entre la ciutadania, i donar a entendre coses que no són reals, ja que si el Consell actua a Pollença serà amb quasi tota probabilitat degut al canvi legislatiu i no aquest acord plenari\nPerò bé, tot i ser tard, consideram que l'adhesió és positiva i esperem que la normativa urbanística comenci a imperar al sòl rústic municipal.\nInspector inspeccionador | 11/05/2018, 00:00\nJa hi tornam a ser...\nI entre d’altres tenim una vella coneguda. Eléctrica Bahía, que continua facturant i facturant.\nEl regidor de Serveis, sr. Nevado, està fent com ja feien els seus antecessors en el càrrec. El sr. Roca i abans el sr. Martí Ochogavía. Donar toootes lea feines relacionades amb electricitat a la mateixa empresa.\nS’haurien de comprovar factures i saber qui revisa les feines fetes.\nÉs un escàndol i demostra que aquests polítics no tenen cap tipus de mania per actuar així. Deixant de banda la transparència.


L’estiu més estrany - Diari de Sabadell\nSegurament només l’estiu de 1936, tant ben retratat per Jaime Camino en la seva pel·lícula Les llargues vacances del 36, podria aproximar-se a l’estiu que estem vivint aquest 2020, amb l’allargat braç d’una pandèmia encara no superada o rebrotada, segons com es miri.\nSortim de casa ja amb la mascareta posada, amb falsa sensació de seguretat al creuar-nos amb altres persones, pràcticament totes amb la mascareta més o menys ben posada. Només alguns inconscients que es creuen immunes al virus en prescindeixen. Quan ens acostem a botigues i mercats ens aboquem als gels tant a l’entrar com al sortir, per si hem tocat alguna cosa que pugui estar contaminada. En arribar a casa, sessió de desinfecció de mans i dels diversos productes que hem comprat. De fet sortim poc, sobre tot si ja es té una edat, pel temor a trobar-nos altres persones amb qui haurem d’aturar-nos i parlar, perquè malgrat anar “emmascarats”, ens reconeixem i sentim la necessitat d’intercanviar experiències i lamentacions.\nÉs físicament un estiu més que estrany, tant a la ciutat com al més petit poble, tant a la platja com a la muntanya. A la platja la sensació és encara més estranya: baixar amb mascareta fins al lloc que s’intenta ocupar a una distància prudencial d’aquells que ja estan instal·lats, per una estada potser més tranquil·la però també més ràpida, abans de retornar també amb la mascareta cap a casa. I l’incertesa de saber si la sorra i l’aigua del mar són o no transmissors del capriciós virus.\nPer sortir a prendre alguna cosa, o a menjar fora, ens ho pensem dues vegades. Cal distància social. I ens diuen que l’oci nocturn, els espectacles (especialment en llocs tancats) i la vida social en general s’han d’evitar. I això en un país on la trobada i la tertúlia és part important de la nostra cultura, de manera especial a l’estiu.\nEls comentaris i converses són recurrents: por als rebrots, manca de previsió, gestió deficient (per no dir nefasta) de la “represa”, efectes desastrosos sobre el teixit econòmic, vulnerabilitats socials agreujades, i confrontació política sense treva.\nSembla clar que la gestió de l’anomenada “represa” està essent erràtica. S’ha produït un retorn a situacions sanitàries que pensàvem superades, especialment en els dos indrets, Barcelona i Lleida on es va córrer en 24 h. a passar de la fase 2 a la dita “represa”, i on s’adopten mesures insuficients per tal de frenar novament la pandèmia. I ara que no es pot traspassar la culpa al govern central, es centrifuga cap als “ciutadans poc disciplinats” i es menysté la col·laboració dels Ajuntaments amb el Govern. Un Govern de la Generalitat més preocupat per les seves baralles internes, més ocupat en les lluites fratricides per l’espai polític post-convergent o en realitzar gestos inútils per intentar distanciar-se del govern central, que en buscar les necessàries complicitats interiors i la col·laboració i ajuda d’altres administracions indispensables per superar tant el rebrot de la pandèmia com la greu situació econòmica i social que tothom està notant. Un Govern, en encertades paraules del Cercle d’Economia, d’una “Catalunya captiva d’una paràlisi política que té conseqüències”. Més que un mal govern sembla en massa ocasions un “no govern”.\nDe la confrontació política semblen salvar-se només diversos ajuntaments i la Unió Europea, que han estat capaços de teixir acords per fer front a la situació creada per la pandèmia. A Sabadell, malgrat els esforços habituals d’una part de l’oposició ressentida, s’ha aprovat un pla d’actuació sorgit de la col·laboració entre el Govern municipal i el teixit econòmic i social de la ciutat. Serà sens dubte positiu per a la ciutat. I en el marc europeu s’ha aconseguit un acord sense precedents entre tots els Estats d’una Unió que en surt reforçada. En aquest estiu tant estrany, només la ciència, la voluntat ciutadana i la resposta europea ens aporten una mica de llum.


La Vida en Rosa del 15/5/2018\nPublicat a La Vida en Rosa 17-18\nCinco latidos del 15/5/2018\nRepresentants d’entitats ciutadanes aprenen com fer servir el portal Participa Rubí\nUna vintena de persones han après aquest dimarts el funcionament del portal Participa Rubí, la plataforma que ha d’aplegar tots els processos participatius que engegui l’Ajuntament a partir d’ara. L’eina s’ha estrenat recentment amb els seu primer gran projecte: els 200.000 euros destinats a propostes per als pressupostos (vegeu notícia).\nERC demana que els FGC funcionin durant tota la nit per Festa Major\nEsquerra Republicana de Catalunya (ERC), presentarà una moció al pròxim ple municipal per instar a l’operador de ferrocarrils de la Generalitat de Catalunya a ampliar el seu servei nocturn durant els dies de Festa Major. La proposta, sol·licitada per les joventuts republicanes, es presentarà alhora als plens de Rubí, Terrassa i Sant Cugat, ja que les festes majors dels tres municipis coincideixen en el temps.\nRaíces del Sur: Martes 15 mayo 2018\nEl Vint-i-cinc de Setembre ja llueix el mural de 'Graffitis als barris'\nL’Associació de Veïns del Vint-i-cinc de Setembre llueix des de dissabte un mural pintat per l’entitat de grafiters Petados Crew. L’obra mostra un forat negre engolint diversos elements i ha estat realitzada en el marc de dues iniciatives municipals: l’Street Art de Rubí Jove i el programa comunitari Fem barri.\nL'Esportiu Rubí tanca temporada\nL’Esportiu Rubí ja no es jugarà res en els dos partits que els resten de lliga als seus dos primers equips. Els nois ja fa unes setmanes que van liquidar el descens de la Divisió d’Honor i les noies van veure com aquesta setmana el Riudellots es feia amb el títol de Primera Catalana de futbol sala.\nPrimer pas per al títol de ‘Liga Élite’ femenina\nL’HCR Cent Patins va superar el Panteras de Valladolid en l’anada de la final de Liga Élite. Les noies de Xavi Porqueras van superar les actuals campiones d’Europa 1 a 4 i ara tenen dues opcions a la pista Francesc Calvo per revalidar el títol de lliga.\nAlumnes de l'escola Ca N'Alzamora es consciencien sobre l'esport adaptat\nL’escola Ca n’Alzamora i el Club Minusvàlids Horitzó s’han tornat a unir en la desena edició de la Gimkana de la Setmana de la Sensibilització. Uns dies en què, a través d’activitats més lúdiques i de xerrades, es pretén conscienciar als nens i a les nenes de les dificultats que té una persona amb diversitat funcional per fer activitat física i esportiva adaptada, i a la vegada, mostrar un tastet de moltes de les modalitats esportives adaptades que existeixen.\nRubí té 4.400 pisos buits i 473 ocupats\nL’Ajuntament de Rubí treballa en una ordenança reguladora sobre la verificació d’habitatges buits. Gràcies a aquesta norma es podrà esbrinar quants pisos estan desocupats a la ciutat i sancionar els grans tenidors perquè els posin al mercat de lloguer.